Oud-skoolhoof van Zeerust vermoorSollie Botha Sollie Botha (71) ŉ oud-skoolhoof van Laerskool Zeerust in Noordwes is Sondagoggend in die vroeë oggendure tydens ŉ huisrooftog doodgeskiet. Sersant Kelebogile Moiloa, ‘n polisiewoordvoerder, het Maandag aan Maroela Media gesê Botha en sy vrou is Sondagoggend omstreeks 01:00 deur vier mans in hul huis oorval. “Die verdagtes het glo toegang tot die huis deur die motorhuis bekom,” het Moiloa gesê. Botha het in ŉ stoorkamer op die mans afgekom en hulle het hom in sy kop geskiet. “Bure of lede van die gemeenskap het die skoot gehoor en gaan ondersoek instel. Sy vrou, Elsa, is vasgemaak op haar bed aangetref. Die vier mans het ook gevlug.” Volgens Moiloa ondersoek die polisie ŉ saak van huisbraak en moord. Lees ook: Twee aanvalle in twee dae in Zeerust